Axis: Bold as Love

Axis: Bold as Love είναι ο τίτλος του δευτέρου στούντιο άλμπουμ του ροκ συγκροτήματος The Jimi Hendrix Experience, το οποίο κυκλοφόρησε σε μορφή δίσκου βινυλίου στις 1 Δεκεμβρίου του 1967 μέσω της δισκογραφικής εταιρείας "Track Records" στην Ευρώπη και της "Reprise Records" στην Αμερική.

Ιστορία του δίσκου
Οι ηχογραφήσεις
Οι Experience επέστρεψαν στα "Olympic Studios" στις 4 Μαΐου 1967 για να ξεκινήσουν τις ηχογραφήσεις του διαδόχου του "Are You Experienced?". Πρώτο κομμάτι με το οποίο ασχολήθηκαν ήταν το "She's So Fine" του Νόελ Ρέντινγκ, το οποίο τραγούδησε ο ίδιος και οι Χέντριξ και Μίτσελ έκαναν δεύτερα φωνητικά. Την ίδια ημέρα, πραγματοποιήθηκαν οι αρχικές εκτελέσεις του "If Six was Nine", ενώ την επόμενη ημέρα πρόσθεσαν στο δεύτερο του μέρος το ρυθμικό χτύπημα των ποδιών του Γκράχαμ Νας και του Γκάρι Λιντς. Την ίδια ημέρα, ηχογράφησαν το "EXP", επιστρέφοντας στο στούντιο στις 9 Μαΐου, με τον Τζίμι Χέντριξ να παίζει το τσέμπαλο για το "The Burning of the Midnight Lamp".

Στις 10 Μαΐου 1967, το συγκρότημα εμφανίστηκε στην εκπομπή "Top of the Pops" όπου έπαιξε το "The Wind Cries Mary", το τελευταίο σινγκλ που είχε κυκλοφορήσει μέχρι τότε.Jimi Hendrix 67.05.10 - Top Of The Pops, BBC TV Lime Grove studios, Lime Grove, London, England - Youtube Ακολούθησε μία ευρωπαϊκή περιοδεία, όπου οι Experience εμφανίστηκαν ζωντανά για τη γαλλική τηλεόραση στις 11 Μαΐου και συνέχισαν με συναυλίες στη Δυτική Γερμανία στις 18, στη Δανία στις 21 και στη Σουηδία στις 24 Μαΐου.The Complete Hendrix Concert List - Angelfire

Το συγκρότημα επέστρεψε στο στούντιο στις 5 Ιουνίου, ηχογραφώντας το ακυκλοφόρητο "Cat Talking to Me" μετά από 17 προσπάθειες. Στις 18 Ιουνίου, το συγκρότημα εμφανίστηκε ζωντανά στο "Φεστιβάλ Ποπ του Μοντερέι", σε μία ιστορική συναυλία η οποία αργότερα κυκλοφόρησε στο άλμπουμ "Jimi Plays Monterey", με τον Χέντριξ να βάζει φωτιά στην κιθάρα του. Στα τέλη του μήνα, το συγκρότημα μπήκε στα "Houston Studios" του Λος Άντζελες, όπου δούλεψαν πάνω στο "The Burning of the Midnight Lamp" και τη νέα σύνθεση του Χέντριξ, "The Stars That Play with Laughing Sam's Dice". Παρ' όλα αυτά οι συγκεκριμένες ηχογραφήσεις δεν χρησιμοποιήθηκαν λόγω της κακής ποιότητας του στούντιο και οι Experience επέστρεψαν στο Λονδίνο και τα "Mayfair Studios" στις 6 και 7 Ιουλίου.

Οι αρχικές ταινίες του άλμπουμ χάθηκαν από τον Χέντριξ όταν τις ξέχασε στο πίσω κάθισμα ενός ταξί στο Λονδίνο και με σκοπό να προλάβουν να κυκλοφορήσουν τον δίσκο μέχρι τα τέλη της χρονιάς, όπως όριζε το συμβόλαιο τους, ο Χέντριξ, ο Τσας Τσάντλερ και ο μηχανικός ήχου Έντι Κρέιμερ, έκαναν νέα μίξη της πρώτης πλευράς του δίσκου μέσα σε ένα βράδυ. Η βιασύνη της όλης διαδικασίας προκάλεσε την απογοήτευση του τελειομανούς Χέντριξ, ο οποίος ανέφερε ότι θα μπορούσε να είχε γίνει καλύτερα αν είχαν περισσότερο χρόνο.

Οι ηχογραφήσεις ολοκληρώθηκαν τον Οκτώβριο, με τον Χέντριξ να προκαλεί την αγανάκτηση των μελών του συγκροτήματος και της παραγωγής λόγω της απαίτησης του να επαναλαμβάνουν τις προσπάθειες πολλές φορές. Την τελευταία ημέρα των ηχογραφήσεων, στις 29 Οκτωβρίου, ολοκληρώθηκε το δεύτερο και τελευταίο σινγκλ του άλμπουμ, με τίτλο "Up from the Skies".

Εξώφυλλο
Το εξώφυλλο του άλμπουμ παρουσιάζει τους Experience σε διάφορες μορφές της ινδικής θεότητας Βισνού, δημιουργία του Ρότζερ Λόου, από μία φωτογραφία του Καρλ Φέρις. Ο Χέντριξ έδειξε τη δυσαρέσκεια του για το εξώφυλλο θεωρώντας ότι θα ήταν καλύτερο αν τόνιζε την ινδιάνικη καταγωγή του. 

Κυκλοφορία και κριτικές
Το "Axis: Bold as Love'''" κυκλοφόρησε στις 1 Δεκεμβρίου 1967 στη Μεγάλη Βρετανία, σκαρφαλώνοντας στην πέμπτη θέση των καταλόγων επιτυχιών, ενώ ένα μήνα αργότερα εκδόθηκε στην αντίπερα όχθη του Ατλαντικού ανεβαίνοντας στο # 3 του Billboard.

Το "Allmusic" του έχει δώσει την άριστη βαθμολογία των πέντε αστεριών, ενώ το "Ultimate Guitar" το βαθμολόγησε με 9,5 / 10.Axis: Bold As Love Review | Jimi Hendrix | Compact Discs Το "Rolling Stone" του είχε δώσει θετική βαθμολογία το 1968 και άριστη το 2003, χαρακτηρίζοντας το ως το "καλύτερο βουντού άλμπουμ που ηχογράφησε ποτέ κάποιο ροκ συγκρότημα".Jimi Hendrix Axis: Bold as Love Album Review | Rolling Stone

Το άλμπουμ κατέλαβε την 83η θέση στη λίστα με τα 500 καλύτερα άλμπουμ όλων των εποχών του περιοδικού "Rolling Stone" και την έβδομη θέση των "50 πιο επιδραστικών δίσκων κιθάρας" του περιοδικού "Guitarist", το 1994.

Ανάλυση τραγουδιών
Ο δίσκος ξεκινάει με το "EXP", μία χιουμοριστική εισαγωγή όπου ο Μιτς Μίτσελ υποδύεται ένα δημοσιογράφο και ο Χέντριξ ένα άνθρωπο που προσπαθεί να αποδείξει την ύπαρξη εξωγήινων. Η εισαγωγή οδηγεί στο "Up from the Skies", του οποίου οι στίχοι μιλούν για την επιστροφή εξωγήινων μορφών στη Γη και τη δυσμένεια τους προς την ανθρωπότητα λόγω της οικολογικής καταστροφής του πλανήτη.

Στο "Spanish Castle Magic" ο Χέντριξ παίζει πιάνο και οι στίχοι αναφέρονται σε ένα κλαμπ έξω από το Σιάτλ, όπου ο κιθαρίστας εμφανίστηκε μερικές φορές με τα προηγούμενα συγκροτήματα του.Spanish Castle Magic by Jimi Hendrix Songfacts Το συγκεκριμένο κομμάτι έχει διασκευαστεί από καλλιτέχνες όπως ο Carlos Santana, ο Yngwie Malmsteen, οι Spin Doctors, κ.α..

Ακολουθεί το "Wait Until Tomorrow, του οποίου οι στίχοι έχουν ως πρωταγωνιστή ένα άνδρα που σχεδιάζει να φύγει με την κοπέλα του από την πόλη που μεγάλωσαν, αλλά την επόμενη ημέρα ο πατέρας της τον σκοτώνει. Wait Until Tomorrow - Jimi Hendrix,The Jimi Hendrix Experience - AllMusic

Το "Ain't No Telling" είναι ένα funky κομμάτι με διάρκεια μικρότερη των δύο λεπτών, το οποίο αναφέρεται στα συνεχή ταξίδια του κιθαρίστα και τη χαμένη του αγάπη για το σπίτι και τη φίλη του.Ain't No Telling - SongMeanings

Το "Little Wing" ήταν ένα από τα τραγούδια του άλμπουμ που εντάχθηκαν στο set list των ζωντανών εμφανίσεων του συγκροτήματος. Ο Χέντριξ το εμπνεύστηκε στο "Φεστιβάλ Ποπ του Μοντερέι" και έγραψε για την ατμόσφαιρα εκείνου του τριημέρου παρομοιάζοντας τη με γυναίκα. Ταυτόχρονα με τα τύμπανα ακούγεται και ένα μεταλλόφωνο, ένα όργανο που συνήθως χρησιμοποιείται από μπάντες παρελάσεων.Little Wing by Jimi Hendrix Songfacts

Το "If 6 Was 9" παρουσιάζει τη σύγκρουση κουλτούρας της δεκαετίας του '60 ανάμεσα στο κίνημα των Χίπις και τη συντηρητική πλευρά της αμερικάνικης κοινωνίας.

Ακολουθεί το "You Got Me Floatin' ", ένα ρυθμικό τραγούδι στο οποίο ο Χέντριξ αναφέρεται στα αποτελέσματα της χρήσης ινδικής κάνναβης.You Got Me Floatin - SongMeanings

Το "Castles Made of Sand" είναι ένα από τα αυτοβιογραφικά κομμάτια του Χέντριξ, στο οποίο κάνει αφήγηση αντί να τραγουδάει.Castles Made Of Sand by Jimi Hendrix Songfacts Το κομμάτι ολοκληρώθηκε την τελευταία ημέρα ηχογραφήσεων του άλμπουμ και ξεκινάει με αντεστραμμένη κιθάρα πριν ο κιθαρίστας μπει με το καθαρό, κλασικό του ήχο.

Δέκατο τραγούδι του δίσκου είναι το "She's So Fine", μία σύνθεση του Νόελ Ρέντινγκ την οποία τραγούδησε ο ίδιος με τους Χέντριξ και Μίτσελ να κάνουν δεύτερα φωνητικά.She's So Fine by Jimi Hendrix Songfacts

Το "One Rainy Wish" είναι ένα τραγούδι με εναλλαγές στον ρυθμικό τομέα, αφού ξεκινάει με 3/4 αλλά αλλάζει σε 4/4 στο ρεφρέν. Το κομμάτι είναι επίσης γνωστό ως "Golden Rose" και το έγραψε ο Χέντριξ μετά από ένα όνειρο που είδε όπου ο ουρανός ήταν γεμάτος αστέρια που περικύκλωναν έντεκα φεγγάρια και ουράνια τόξα.One Rainy Wish by Jimi Hendrix Songfacts

Το "Little Miss Lover" είναι ένα ρυθμικό κομμάτι με ερωτικούς στίχους, ενώ το άλμπουμ ολοκληρώνεται με το "Bold as Love", ένα κομμάτι το οποίο έπαιξαν ζωντανά μόνο στις 28 Φεβρουαρίου 1968 στο "Scene Club" του Μιλγουόκι.Bold As Love by Jimi Hendrix Songfacts Το τραγούδι χρησιμοποιεί χρώματα ως στιχουργικές μεταφορές με σκοπό να δείξει την κοινή αξία των ανθρώπων παρά τις χρωματικές τους διαφορές.

Τραγούδια του δίσκου
 EXP (Hendrix) - 1:55
 Up from the Skies (Hendrix) - 2:55
 Spanish Castle Magic (Hendrix) - 3:00
 Wait Until Tomorrow (Hendrix) - 3:00
 Ain't No Telling (Hendrix) - 1:46
 Little Wing (Hendrix) - 2:24
 If 6 Was 9 (Hendrix) - 5:32
 You Got Me Floatin'  (Hendrix) - 2:45
 Castles Made of Sand (Hendrix) - 2:46
 She's So Fine (Redding) - 2:37
 One Rainy Wish (Hendrix) - 3:40
 Little Miss Lover (Hendrix) - 2:20
 Bold as Love (Hendrix) - 4:11

Θέσεις τσαρτ
Axis: Bold as Love (άλμπουμ)

Επίσημη κυκλοφορία: 1 Δεκεμβρίου 1967
ΧώραΘέση Γαλλία   1 Ηνωμένες Πολιτείες Are You Experienced? - Jimi Hendrix | Awards | AllMusic  3 Ηνωμένο Βασίλειο JIMI HENDRIX | Artist | Official Charts  5 Νορβηγία norwegiancharts.com - Jimi Hendrix Discography  12 Γερμανία Charts.de, Jimi Hendrix  21Burning of the Midnight Lamp (σινγκλ)

Επίσημη κυκλοφορία: 19 Αυγούστου 1967
ΧώραΘέση Ηνωμένο Βασίλειο   18 Ολλανδία dutchcharts.nl - Jimi Hendrix - Burning Of The Midnight Lamp  20 Γερμανία Charts.de, Burning of the Midnight Lamp  27Up from the Skies (σινγκλ)

Επίσημη κυκλοφορία: 26 Φεβρουαρίου 1968
ΧώραΘέση Ηνωμένες Πολιτείες Jimi Hendrix | Awards | AllMusic  82

Βραβεία
Axis: Bold as Love (άλμπουμ)

 Ηνωμένες Πολιτείες (RIAA Certification): Πλατινένιος Αμερικάνικες βραβεύσεις
 Ηνωμένο Βασίλειο (BPI Certification): Ασημένιος 

Κατατάξεις
ΛίσταΘέση Rolling Stone (ΗΠΑ) - Τα 500 καλύτερα άλμπουμ όλων των εποχών (2012) NEW Rolling Stone Top 500 Albums of All Time  # 83 Guitarist (Βρετανία) - Τα 50 επιδραστικότερα κιθαριστικά άλμπουμ όλων των εποχών (1994) The Top 50 Most Influential Guitar Albums Of All Time Ever!  # 7 Sounds (Βρετανία) - Τα 100 καλύτερα άλμπουμ όλων των εποχών (1985)   # 68 Rolling Stone (Γερμανία) - Τα 500 καλύτερα άλμπουμ όλων των εποχών (2004)   # 187 Musik Express/Sounds (Γερμανία) - Τα 100 αριστουργήματα (1993)   # 2 FNAC (Γαλλία) - Τα 1000 καλύτερα άλμπουμ όλων των εποχών (2008)   # 146 Juice Magazine (Αυστραλία) - Τα 50 καλύτερα άλμπουμ όλων των εποχών (1997)   # 24 OOR (Ολλανδία) - Τα καλύτερα άλμπουμ του 20ου αιώνα (1987) OOR (Netherlands) - The Best Albums of the 20th Century (1987)  # 63

Τα μέλη των Experience
Οι μουσικοί οι οποίοι ηχογράφησαν το "Axis: Bold as Love" είναι οι εξής:

 Τζίμι Χέντριξ - κιθάρα, φωνητικά
 Νόελ Ρέντινγκ - μπάσο, φωνητικά
 Μιτς Μίτσελ - τύμπανα, φωνητικά

Γκεστ συμμετοχές
 Γκάρι Λιντς - ρυθμός στο "If 6 Was 9"
 Γκράχαμ Νας - ρυθμός στο "If 6 Was 9"
 Τρέβορ Μπάρτον - φωνητικά στο "You Got Me Floatin' "
 Ρόι Γουντ' - φωνητικά στο "You Got Me Floatin' ''"

Παραπομπές

Πηγές
 Axis: Bold as Love - Jimi Hendrix | Songs, Reviews, Credits, Awards | AllMusic
 Axis: Bold as Love - Rolling Stone
 Axis: Bold as Love: The Jimi Hendrix Experience

Κατηγορία:Δισκογραφία του Jimi Hendrix
Κατηγορία:Άλμπουμ του 1967